ROAD TRIP De Neil LaBute Un BĂRBAT şi o FATĂ merg cu maşina traversând ţara Ea tocmai se trezeşte BĂRBATUL: Hei FATA: Hei BĂRBATUL: Cum te simţi? FATA: Ok BĂRBATUL: Doar ok? FATA: DA Tot felul de gâlme în drum Aşa mi s-a părut BĂRBATUL: Drum în construcţie FATA: Aha BĂRBATUL: S-a mers doar pe o bandă în unele părţi FATA: Hmm Păi, sunt bine Cred… BĂRBATUL: Sigur: FATA: Ă-hă Încă obosită BĂRBATUL: Păi, sigur, clar că eşti obosită Suntem pe drum de multă vreme, aşa că e uşor de înţeles FATA: Cât de mult? BĂRBATUL: Majoritatea zilei de azi… de ieri dup-amiază De când s-a terminat şcoala FATA: Cât e ceasul acum? BĂRBATUL: Două jumătate Aproape Ai fi la ora de sport acum FATA: Huh BĂRBATUL: Mda FATA: Deci, am făcut cam douăzeci şi ceva de ore? Pe drum, vreau să zic BĂRBATUL: Cam aşa, oricum FATA: Oau BĂRBATUL: Merge repede, nu-i aşa? FATA: Destul de BĂRBATUL: Mă rog, nu-i o rachetă, dar oricum… destul de repede Ai dormit ceva în dimineaţa asta FATA: Mi-era somn BĂRBATUL: Ştiu FATA: Am încercat să rămân trează, dar eram… BĂRBATUL: E ok Ştiu FATA: Mi-e… BĂRBATUL: Ce? FATA: Nimic BĂRBATUL: Nu, spune Spune Ţi-e ce? FATA: Mi-e doar… mi-e cam dor de prietenii mei BĂRBATUL: Ştiu că ţi-e dor Ştiu asta Am vorbit despre asta, mai ştii? FATA: Da BĂRBATUL: Sunt prietenii tăi, deci o să-ţi fie dor de ei Sau de familia ta E normal FATA: Presupun BĂRBATUL: E absolut normal FATA: Huh BĂRBATUL: Promit Oricărui om normal i-ar fi dor de părinţi dacă ar pleca undeva o vreme În tabără, sau în excursie, sau mă rog Sau dacă stai în cămin FATA: Mda BĂRBATUL: Ai mei m-au trimis la şcoala militară când aveam 7 ani Şapte ani şi m-au trimis pachet la mama dracului în Virginia Am stat 4 ani acolo FATA: Pe bune? BĂRBATUL: O, da Cu uniformă şi toate alea FATA: Super BĂRBATUL: Eu n-am zis aşa, deloc Boceam într-una ca un sugar, în fiecare noapte Voiam aşa de tare să vină să mă ia ai mei Nu-i lăsam pe ceilalţi să mă prindă – plângând, adică Dar o făceam, oricum FATA: Scuze BĂRBATUL: Ei, asta e… a trecut Nu? De-asta i se zice aşa, “trecutul”, fiindcă asta e Trecut FATA: Probabil BĂRBATUL: Clar Nu e doar un cuvânt inventat, bun pentru ziarişti sau academicieni sau aşa ceva… Înseamnă exact ce e E cel mai bun cuvânt pentru asta “Trecut” FATA: Asta aşa e BĂRBATUL: Da E foarte adevărat FATA: Mai eşti supărat pe mine? BĂRBATUL: Ce? FATA: Supărat pe mine Fiindcă am fost aşa… ştii tu Când am pornit la drum BĂRBATUL: Nu, deloc FATA: Sigur? BĂRBATUL: Sunt foarte sigur? FATA: Bine BĂRBATUL: E ok, înţeleg FATA: Serios? BĂRBATUL: Clar Erai speriată E o mare chestie, să traversezi ţara pentru prima dată, evident că eşti puţin emoţionată FATA: N-am vrut să te lovesc BĂRBATUL: Nu mă doare FATA: Mă bucur BĂRBATUL: Ustură un pic, dar… FATA: Pe bune? BĂRBATUL: Nu, glumesc FATA: A ‘mbine BĂRBATUL: E în regulă Nici o problemă FATA: Super BĂRBATUL: M-ai enervat teribil pe moment, evident, dar… FATA: Scuze BĂRBATUL: Nu, e în regulă, doar ziceam… FATA: Ce? BĂRBATUL: Îţi spun adevărul Acum înţeleg, dar m-a iritat teribil în timp ce o făceai Cum te ţineai tu de uşa aia de baie şi mă loveai de parcă ai fi fost… FATA: Ştiu BĂRBATUL: Chiar eram furios, şi de-asta am ţipat aşa la tine Am ridicat vocea aşa FATA: E-n regulă BĂRBATUL: Nu sunt aşa de obicei Ştii asta, nu? FATA: Da BĂRBATUL: Ştii că nu sunt o persoană zgomotoasă, care perorează şi aiurează tot timpul şi tot felul de prostii d-astea Zău aşa… FATA: Ştiu asta BĂRBATUL: Bine Pentru că nu sunt Eu nu sunt aşa FATA: Nu, nu te-am văzut niciodată aşa Adică, până ieri BĂRBATUL: Despre care tocmai ţi-am explicat FATA: Sigur Ăă… nu m-ai fi rănit pe bune, nu? BĂRBATUL: Ce? FATA: Că aşa ai spus, în timp ce… BĂRBATUL: Ştiu, dar eram… FATA: Oricum ai zis-o şi m-a, ăăă, nu ştiu… speriat BĂRBATUL: Îmi pare rău FATA: N-ai face-o, totuşi, nu? Chestia BĂRBATUL: Am eu faţă că aş face asta? Huh? FATA: Nu, dar… BĂRBATUL: Bine, atunci FATA: Doar că păreai, nu ştiu… A fost îngrozitor BĂRBATUL: Păi, eu sunt un om mare Oamenii mari sunt îngrozitori Adică, uneori FATA: Ok BĂRBATUL: Şi mama ta ţipă, nu-i aşa? FATA: Da BĂRBATUL: Ştiu că da FATA: Da, e-n stare să ţipe destul de tare BĂRBATUL: Am auzit-o La şcoală, chiar… pe holuri, de câte ori n-a venit să te iat şi ţi-a ţipat în ureche… Am văzut-o făcând asta FATA: Ştiu că ai văzut BĂRBATUL: Deci, aşa Zic doar că oamenii fac asta uneori, când sunt frustraţi sau ca o coardă întinsă Urlă Spun lucruri pe care nu le cred FATA: Mda BĂRBATUL: Te purtai ca un copil acolo, la dracu’n praznic, şi eu eram cam încins şi mi-am pierdut firea, asta-i tot Am zis deja că îmi pare rău FATA: Ok Şi mie BĂRBATUL: Dar nu poţi să te porţi aşa, adică, nu la un popas, aşa, cu oameni peste tot FATA: Scuze BĂRBATUL: A fost jenant, şi eu voiam doar să-i dăm drumul De-acolo Familiile alea încercau să facă picnicuri sub chestiile alea de pânză şi tu plângeai şi te purtai aşa Pur şi simplu m-a apucat FATA: Eram furioasă BĂRBATUL: E în regulă, am zis asta deja E normal să-ţi arăţi sentimentele Senzaţiile sau de-astea Da’ nu aşa să te dai în spectacol în public, asta nu suport FATA: Ok BĂRBATUL: Ţi-am mai spus şi înainte – înainte de asta, oricum – şi am vorbit serios “Fă ce vrei, dar fă-o în particular” Ăsta e un lucru de ţinut minte FATA: O să ţin BĂRBATUL: Promiţi? FATA: Da BĂRBATUL: Tata m-a învăţat asta FATA: Ştiu, mi-ai spus Şi o să ţin Minte, adică BĂRBATUL: Păi bine, atunci te iert FATA: Mulţumesc BĂRBATUL: Cu plăcere FATA: Mersi BĂRBATUL: Ştii, tu ar fi trebuit să joci soccer FATA: Huh? BĂRBATUL: Soccer Ai fi fost bună la asta, cu şutul ăla FATA: A Mda… BĂRBATUL: Nu glumesc FATA: Ştiu BĂRBATUL: Ai o mişcare destul de bună cu piciorul ăla drept FATA: Faci mişto de mine BĂRBATUL: Nu, vorbesc foarte serios Zău FATA: Nici măcar nu m-au ales în echipă BĂRBATUL: Ai încercat să intri? FATA: Mda BĂRBATUL: Când? FATA: Anul trecut? BĂRBATUL: Ai încercat sezonul trecut? FATA: Mda, am încercat M-au respins în ultima zi BĂRBATUL: Nu mi-ai zis asta niciodată FATA: Probabil am uitat Oricum, n-am intrat în echipă, aşa că nu contează BĂRBATUL: Mda, păi bobocii nu prea ajung în echipă, oricum Aşa că… E bine că ai încercat Bravo ţie FATA: Mersi BĂRBATUL: Vorbesc serios FATA: Mulţumesc BĂRBATUL: Sporturile de echipă sunt un lucru bun, cred În general, adică FATA: Sigur BĂRBATUL: Nu toate, dar majoritatea Uneori devin prea serioşi, antrenorii, unii din părinţi şi de-aia nu mai e distractiv Aşa gândeam eu oricum, când eram de vârsta ta FATA: Eu joc softball vara BĂRBATUL: Ştiu asta FATA: A, da Mda BĂRBATUL: Te-am urmărit cum joci FATA: Aşa e BĂRBATUL: Zic doar… e bine că ai încercat să intri în echipa de soccer, fiindcă e un sport relativ nou şi chestii, care abia a început să ia amploare în ţara noastră, şi e super să participi la ceva nou E ceva special FATA: Nu-mi place chiar aşa de mult BĂRBATUL: Mă rog, tot restul lumii îl adoră FATA: Ştiu BĂRBATUL: Sportul nr 1 mondial FATA: Serios? BĂRBATUL: Aşa cred… cred c-am citit asta undeva FATA: Oau E super BĂRBATUL: Mda E o super chestie, în cele mai multe locuri din lume De fapt, îi zice fotbal, în orice altă ţară FATA: Pe bune? BĂRBATUL: Da E felul lor de fotbal, lucru normal, dacă stai să te gândeşti FATA: Zău? BĂRBATUL: Clar Uită-te cât îşi folosesc picioarele când joacă Aleargă chestia aia peste tot Şi în fotbalul american, noi nici nu prea şutăm vreodată FATA: La golurile printre bare BĂRBATUL: Da, şi aruncări de pe margine, ştiu Da’ zic, una peste alta Dacă te uiţi la un joc întreg, e o parte destul de mică din ce se întâmplă acolo FATA: Asta cam aşa e BĂRBATUL: Ia uite… acolo… ai văzut? FATA: Ce? BĂRBATUL: O căprioară Două FATA: Nu… BĂRBATUL: O mamă cu puiul Pur şi simplu stăteau pe câmp FATA: Am ratat-o BĂRBATUL: Erau chiar acolo În tufişuri FATA: Putem să ne întoarcem? BĂRBATUL: Nu FATA: Te rog? BĂRBATUL: Nu Nu se poate, dar o să fim cu ochii-n patru FATA: Trebuie doar să o iei… BĂRBATUL: Am zis nu FATA: Bine BĂRBATUL: Uită-te pe geam, poate observi una Probabil destul de puţine pe-aici, cu peisajul ăsta FATA: Mda BĂRBATUL: Oricum… FATA: … da Oricum… BĂRBATUL: Ţi-e foame? FATA: Nu BĂRBATUL: Nu te-am văzut niciodată fără poftă de mâncare FATA: Păi, poate Un pic BĂRBATUL: Aşa mai vii de-acasă FATA: Doar de McDonalds sau aşa ceva BĂRBATUL: Mă opresc dacă văd unul FATA: ‘mbine BĂRBATUL: Drive-in Nu înăuntru FATA: Bine BĂRBATUL: Doar aşa, ştii Şi ne încetineşte FATA: Vreau doar un burger sau ceva Filet-o-Fish BĂRBATUL: Nimic nutritiv în astea FATA: Ce? BĂRBATUL: Filefişul FATA: Nu se cheamă aşa BĂRBATUL: Oricum s-ar chema FATA: Tocmai am zis Filet-o-Fish BĂRBATUL: Mă rog, asta Sandviş cu peşte Ştii ce vreau să spun, că am zis bine numele sau nu FATA: Ştiu, vroiam doar să ne râdem BĂRBATUL: Hmmmmm FATA: Caraghioasă BĂRBATUL: Mă rog, n-are, oricum îi spui FATA: N-are ce? BĂRBATUL: Nu e bun pentru tine FATA: Credeam că peştele e un fel de mâncare sănătos Ai zis şi tu asta odată BĂRBATUL: Tocmai asta e Peştele e, dar nu peştele de la McDonalds Nu prea e nici un peşte în ele, cred Sau nu d-ăla bun oricum FATA: D-ăla bun? BĂRBATUL: Peştele Sau… poate e rechin FATA: Serios? BĂRBATUL: Sigur Companiile mari fac asta… îţi spun că mănânci o chestie şi de fapt îţi bagă altceva Poate un peşte-sabie sau peşte-pisică, sau altfel de monstru marin FATA: Eeeew! BĂRBATUL: Mda FATA: Asta e naşpa BĂRBATUL: Ştiu Dar se întâmplă FATA: Păi, o să iau un cheeseburger, atunci BĂRBATUL: Bună alegere FATA: Şi o Cola BĂRBATUL: Cartofi? FATA: Ok BĂRBATUL: Atunci iei meniu FATA: Da, dar nu de-ăla mare BĂRBATUL: Doar un meniu simplu Bine FATA: Da BĂRBATUL: La fel şi eu Dar cu BigMac Îmi plac bucăţile alea mari de ceapă din el FATA: Sunt altfel decât la celelalte? BĂRBATUL: O, da Sunt, ăăă… pentru sandvişurile obişnuite bucăţele finuţe de ceapă, dar la BigMac sunt numai bucăţi mari FATA: N-am ştiut asta BĂRBATUL: E adevărat Să te uiţi FATA: Aşa o să fac BĂRBATUL: Bine FATA: Mama mă lasă să iau doar cheeseburgeri normali Sunt mai ieftini BĂRBATUL: Huh Păi, cu mine, poţi să iei tot ce vrei FATA: Super BĂRBATUL: În afară de peşte FATA: Ok Cât mai e până acolo? BĂRBATUL: Până la McDonalds? FATA: Nu… acolo unde mergem Locul ăla Cabana BĂRBATUL: Abia aştepţi, nu? S-ajungem acolo, adică… FAA: Mda Sună distractiv BĂRBATUL: Este distractiv FATA: Drăguţ BĂRBATUL: Şi e chestia noastră Un secret Nimeni nu ştie de asta, doar tu şi cu mine FATA: Îmi place asta BĂRBATUL: Şi mie Şi putem să ne relaxăm şi să ne jucăm de-a mama şi de-a tata şi să facem orice vrei Absolut orice FATA: Să urcăm pe munte? BĂRBATUL: Desigur FATA: Şi să înotăm? BĂRBATUL: Clar Clar că poţi înota Nici nu trebuie să porţi costum, adică, dacă nu vrei FATA: Vreau E scârbos să nu BĂRBATUL: Ei, nu e aşa rău Eu făceam asta când eram de vârsta ta Când familia mea a început să meargă acolo FATA: Mă rog, sună ciudat În pielea goală BĂRBATUL: Nu, e drăguţ Cel puţin când e noapte FATA: Hmmm Poate Tot m-aş simţi aiurea BĂRBATUL: Mda, dar nu e nimeni în jur acolo E foarte izolat, locul ăsta Ferit FATA: Ce înseamnă asta? BĂRBATUL: Ce? FATA: Izolat Adică cum? BĂRBATUL: Ascuns În afara cărărilor bătute FATA: A Deci, nu sunt oameni în jur? Copii, adică BĂRBATUL: Nope FATA: Telefon BĂRBATUL: Î-î FATA: Televizor, măcar BĂRBATUL: Sigur Sigur că d-ăsta e Dar fără cablu FATA: Aha Ok BĂRBATUL: Doar tu şi cu mine Cum am zis FATA: Da Am GameBoy-ul, oricum BĂRBATUL: Bine FATA: În regulă Cât mai e? În mile… BĂRBATUL: Ăă, nu ştiu FATA: Nu ştii s-ajungi acolo? BĂRBATUL: Ba da, sigur că ştiu Ştiu s-ajung acolo, doar că nu ştiu cât o să dureze În ore sau oricum FATA: Păi, aproximativ BĂRBATUL: Nu FATA: Hai, te rog BĂRBATUL: Nu vreau să te supăr dacă greşesc Dacă zic o cifră, atunci o să te uiţi la ceas ca să mă faci să respect ce-am zis FATA: Nu, n-o să fac asta BĂRBATUL: Ba da FATA: Ba nu, promit BĂRBATUL: Sigur? FATA: Ă-hă Foarte sigur Zi BĂRBATUL: Ăă… păi, poate tot restul zilei Încă câteva ore sau aşa ceva Cam aşa FATA: Super BĂRBATUL: Cam aşa, oricum Aproximativ FATA: Asta nu e rău BĂRBATUL: Nu, păi ţi-am spus eu… FATA: Mai puţin decât am făcut deja… BĂRBATUL: Exact Mult mai puţin Şi asta mergând la limita maximă de viteză FATA: Ceea ce ar trebui să facem BĂRBATUL: Ceea ce facem După reguli… ce te-am învăţat în Driver’s Ed FATA: Mda BĂRBATUL: Întotdeauna vreau să mă integrez FATA: Întotdeauna? BĂRBATUL: De cele mai multe ori Da N-am nevoie să ies în evidenţă, să mă dau în spectacol Las asta altora, cei sociabili FATA: Eu sunt sociabilă BĂRBATUL: Da, dar nu aşa Nu te dai mare şi toate astea FATA: Nu, nu mă dau Nu ca fetele din formaţiile alea sau de-astea Majorete… BĂRBATUL: Da, nu, urăsc asta Tipul ăla de fată “uită-te la mine!” FATA: Eu nu sunt aşa BĂRBATUL: Ştiu că nu eşti Ştiu Şi îmi place cum eşti FATA: Serios? BĂRBATUL: Foarte mult Ştii asta FATA: Da, mă rog BĂRBATUL: Ţi-am zis asta FATA: Aşa e BĂRBATUL: Bine atunci… FATA: Hei, uite un Burger King BĂRBATUL: Vrei acolo mai bine? FATA: Îmi place mai mult la McDonalds BĂRBATUL: În regulă Să aşteptăm? FATA: Da, hai BĂRBATUL: Bine Atunci îi dau înainte Mergem până ajungem acolo FATA: Ok BĂRBATUL: O să fiu cu ochii în patru După arcadele galbene FATA: Atunci poate mă odihnesc puţin Până când ajungem la unul BĂRBATUL: Aşa să faci FATA: Trag un pui de somn BĂRBATUL: Da FATA: Trezeşte-mă când… BĂRBATUL: Aşa o să fac Hei, aş putea să te mângâi pe păr… în timp ce conduc, adică… FATA: De ce? BĂRBATUL: Fiindcă e relaxant Eşti obosită şi asta o să te ajute să aţipeşti… FATA: Serios? BĂRBATUL: Sigur E un fel de masaj, asta-i tot Oamenii fac asta copiilor lor tot timpul Sunt sigur că şi mama ta îţi făcea aşa FATA: Mă îndoiesc BĂRBATUL: Nu, pun pariu că da, poate când erai mică FATA: …ăă Poate BĂRBATUL: Oricum Vrei? E o senzaţie plăcută FATA: Bănuiesc… BĂRBATUL: E ok? FATA: Da BĂRBATUL: Bine Doar cu un deget, măcar Uite, doar două degete de-ale mele în părul tău, mângâindu-l… FATA: Mă rog Dacă vrei tu… BĂRBATUL: Vreau FATA: De ce? BĂRBATUL: Pur şi simplu FATA: Bine Mă-ndoiesc totuşi că o să pot dormi BĂRBATUL: Asta nu-i o problemă Tot vreau Tot vreau s-o fac FATA: Bine BĂRBATUL: Vreau FATA: …’mbine FATA clipeşte şi ochii i se închid, iar BĂRBATUL continuă să conducă Îi pipăie părul 